VEGA og Live Nation præsenterer  
**The Underachievers vender tilbage til Danmark***Flatbush-duoen vender tilbage til VEGA med deres hårdtslående east coast rap. Lille VEGA danner rammen når The Underachievers indtager VEGA den 29. November.*[The Underachievers](https://www.facebook.com/TheUnderachieversOfficial?fref=ts) er en del af The Beast Coast Movement, der også inkluderer Joey Bada$$, the Pro Era crew og Flatbush Zombies, som er et slæng af en ny bølge af rappere, der alle kommer fra New York.   
  
Duen gæstede sidst VEGA sammen med Flatbush Zombies i marts, hvilket udmundede i et udsolgt hip hop-brag, med efterfølgende afterparty i Ideal Bar. Vi håber og tror på et lignende scenarie når AK og Issa Dash endnu gang bringer deres mix af old school New Yorker-hiphop og deres mere psykedeliske stil til VEGA.

Rapperen AK startede med at rappe som 11-årig, og hans partner Issa Gold begyndte for 6 år siden. De er vokset op sammen i Flatbush, Brooklyn, skabte The Underachievers i 2011, og har lavet musik sammen lige siden.  
  
Duoen har udtalt, at LSD og svampe har en stor indflydelse på deres musikalske stuk. Noget man ikke kan være i tvivl om efter at have set videoen til fx ”[Herb Shuttles](https://www.youtube.com/watch?v=205K9Pim2oE)”, hvor gruppen også dyrker deres okkulte side med referencer til både faraoer og det tredje øje.  
  
Gruppen udgav i februar 2013 deres anmelder-roste debut "Indigoism", og mix tapet blev downloaded mere end 300.000 gange.  
  
Billetter kan købes fra fredag den 10. juli kl. 10.00 på billetnet.dk  
  
**Fakta om koncerten:**  
The Underachievers (US)  
Søndag den 29. november kl. 21.00  
Lille VEGA, Enghavevej 40, 1674 København V  
150 kr. + gebyr  
Forsalg via VEGAs hjemmeside og Billetnet.  
[Læs mere](http://vega.dk/arrangementer/) om The Underachievers t i VEGA.  
 *For yderligere oplysninger kontakt venligst*  
Jeppe Nygaard Christensen  
Kommunikationsmedarbejder, VEGA  
[jc@vega.dk](mailto:jc@vega.dk) - 3326 0953